
ਦਿਲੀ ਦਾ ਬੀਨਾ ਅਤੇ ਨਰਾਇਣ ਦਾ ਕੇਸ ਅਤੇ ਇਸ ਤੇ ਹੋਈ ਸਿਆਸਤ ।
ਮੰਡਾਵਾਲੀ ਥਾਣੇ ਦੇ ਐਸਐਚਓ ਸੁਭਾਸ਼ ਚੰਦਰ ਮੀਣਾ ਮੁਤਾਬਕ ਉਨ੍ਹਾਂ ਕੋਲ ਕਰੀਬ ਡੇਢ ਵਜੇ ਹਸਪਤਾਲ ਤੋਂ ਫੋਨ ਆਇਆ ਕਿ ਤਿੰਨ ਬੱਚੀਆਂ ਦੀ ਮੌਤ ਹੋ ਗਈ ਹੈ।

ਬੱਚੀਆਂ ਦੀ ਮਾਂ ਕੁਝ ਬੋਲਦੀ ਨਹੀਂ ਹੈ  ਕਿ ਨਾਰਾਇਣ ਦੇ ਉਸ ਛੋਟੇ ਜਿਹੇ ਕਮਰੇ ਦੇ ਬਾਹਰ ਕਈ ਲੋਕ ਮੌਜੂਦ ਸਨ। ਜ਼ਿਆਦਾਤਰ ਲੋਕਾਂ ਨੇ ਸਾਨੂੰ ਦੱਸਿਆ ਕਿ ਬੀਨਾ 'ਪਾਗਲ' ਹੈ। ਉਹ ਕੁਝ ਬੋਲ ਨਹੀਂ ਸਕਦੀ।

ਕਈ ਵਾਰ ਪੁੱਛਣ 'ਤੇ ਉਨ੍ਹਾਂ ਨੇ ਸਿਰਫ਼ ਐਨਾ ਕਿਹਾ ''ਅੱਜ ਸਵੇਰ ਤੋਂ ਸਿਰਫ਼ ਚਾਹ ਪੀਤੀ ਹੈ"

ਇਸ ਵਿਚਾਲੇ ਕੋਈ ਬੋਲਿਆ ''ਅਰੇ, ਜਿਹੜੀ ਔਰਤ ਆਪਣੀ ਬੱਚੀਆਂ ਦੀ ਮੌਤ ਬਾਰੇ ਸੁਣ ਕੇ ਵੀ ਚੁੱਪ ਰਹੀ ਉਹ ਕੀ ਬੋਲੇਗੀ।''

ਸਾਨੂੰ ਲੱਗਿਆ ਕਿ ਉੱਥੇ ਖੜ੍ਹਾ ਹਰ ਸ਼ਖ਼ਸ ਉਸ  'ਪਾਗਲ' ਔਰਤ ਬਾਰੇ ਹੀ ਸੋਚ ਰਿਹਾ ਸੀ  ਅਤੇ ਨਾਰਾਇਣ ਕਮਰੇ ਵਿੱਚ ਬੰਦ ਸੀ, ਮੀਡੀਆ ਨੂੰ ਉਨ੍ਹਾਂ ਨਾਲ ਮਿਲਣ ਦੀ ਇਜਾਜ਼ਤ ਨਹੀਂ ਸੀ।

ਬਿਲਡਿੰਗ ਦੇ ਮਕਾਨ ਮਾਲਿਕ ਦੇ ਮੁੰਡੇ ਪ੍ਰਦੀਪ ਦੀ ਆਪਣੀ ਵੱਖਰੀ ਪ੍ਰੇਸ਼ਾਨੀ ਹੈ। ਉਹ ਕਹਿੰਦੇ ਹਨ, "ਇੱਥੇ ਜਿਹੜੇ ਲੋਕ ਰਹਿੰਦੇ ਹਨ ਉਹ ਸਰਕਾਰੀ ਨੌਕਰੀ ਕਰਨ ਵਾਲੇ ਤਾਂ ਨਹੀਂ ਹਨ। ਕੋਈ ਮਜ਼ਦੂਰ ਹੈ, ਕੋਈ ਠੇਲਾ  

ਚਲਾਉਂਦਾ ਹੈ ਤਾਂ ਕੋਈ ਕੁਝ ਹੋਰ...''

"ਕੋਈ ਦੋ ਮਹੀਨੇ ਲਈ ਰਹਿਣ ਆਉਂਦਾ ਹੈ ਤਾਂ ਕੋਈ ਚਾਰ ਮਹੀਨੇ ਲਈ। ਕਈ ਵਾਰ ਤਾਂ ਕੁਝ ਲੋਕ ਇੱਕ ਜਾਂ ਦੋ ਹਫ਼ਤੇ ਲਈ ਹੀ ਰਹਿਣ ਆਉਂਦੇ ਹਨ। ਇੱਥੋਂ ਦਾ ਕਿਰਾਇਆ ਵੀ 1000-1500 ਹੈ। ਹੁਣ ਮੈਂ ਐਨੇ 

ਘੱਟ ਕਿਰਾਏ ਲਈ ਰੈਂਟ ਐਗਰੀਮੈਂਟ ਤਾਂ ਨਹੀਂ ਬਣਵਾ ਸਕਦਾ...ਅਤੇ ਆਪਣਾ ਆਈਡੀ ਵੀ ਦੇਣ ਵਿੱਚ ਡਰ ਹੈ।"

ਚਿੜੀਆ ਘਰ ਵਰਗੀ ਹਾਲਤ ਸੀ...

ਜਿਸ ਤਰ੍ਹਾਂ ਕਿਸੀ ਨਵੇਂ ਜਾਨਵਰ ਨੂੰ ਚਿੜੀਆ ਘਰ ਲਿਆਇਆ ਜਾਂਦਾ ਹੈ ਅਤੇ ਲੋਕ ਉਸ ਨੂੰ ਵਾਰ-ਵਾਰ ਦੇਖਣ ਜਾਂਦੇ ਹਨ, ਕੁਝ ਅਜਿਹਾ ਹੀ ਨਜ਼ਾਰਾ ਇਮਾਰਤ ਦੇ ਇਸ ਕਮਰੇ ਦਾ ਸੀ।

ਬੀਨਾ ਅਤੇ ਨਾਰਾਇਣ ਕਮਰੇ ਵਿੱਚ ਬੰਦ ਸਨ। ਮੀਡੀਆ ਨੂੰ ਉਨ੍ਹਾਂ ਨਾਲ ਮਿਲਣ ਦੀ ਇਜਾਜ਼ਤ ਨਹੀਂ ਸੀ। ਪਰ ਵੱਡੇ ਅਧਿਕਾਰੀਆਂ ਦੇ ਆਉਂਦੇ ਹੀ ਦਰਵਾਜ਼ਾ ਖੋਲ ਦਿੱਤਾ ਜਾਂਦਾ ਹੈ।

ਦਰਵਾਜ਼ਾ ਖੁੱਲਦਾ, ਨੇਤਾ ਅੰਦਰ ਜਾਂਦੇ ਅਤੇ ਮੁੜ ਦਰਵਾਜ਼ਾ ਬੰਦ ਹੋ ਜਾਂਦਾ। ਉਹ ਬਾਹਰ ਆਉਂਦੇ, ਬਾਈਟ ਦਿੰਦੇ ਕੁਝ ਦੇਰ ਲਈ ਸਭ ਸ਼ਾਂਤ ਹੋ ਜਾਂਦਾ।

ਦਿੱਲੀ ਭਾਜਪਾ ਪ੍ਰਧਾਨ ਮਨੋਜ ਤਿਵਾਰੀ ਨੇ ਬੀਨਾ ਅਤੇ ਨਾਰਾਇਣ ਨਾਲ ਮੁਲਾਕਾਤ ਤੋਂ ਬਾਅਦ ਕਿਹਾ ਕਿ ਇਸ ਮਾਮਲੇ 'ਤੇ ਸਿਆਸਤ ਨਹੀਂ ਹੋਣੀ ਚਾਹੀਦੀ ਪਰ ਇਹ ਸਿਸਟਮ ਦੀ ਅਣਦੇਖੀ ਜ਼ਰੂਰ ਹੈ।

ਉਨ੍ਹਾਂ ਨੇ ਦਿੱਲੀ ਸਰਕਾਰ 'ਤੇ ਰਾਸ਼ਨ ਕਾਰਡ ਵੰਡਣ ਵਿੱਚ ਢਿੱਲ ਵਰਤਣ ਦਾ ਇਲਜ਼ਾਮ ਲਗਾਇਆ ਅਤੇ ਕਿਹਾ,''ਮੈਂ ਅਰਵਿੰਦ ਕੇਜਰੀਵਾਲ ਨੂੰ ਕਹਾਂਗਾ ਕਿ ਉਹ ਖ਼ੁਦ ਆ ਕੇ ਹਾਲਾਤ ਦੇਖਣ। ਉਨ੍ਹਾਂ ਨੂੰ ਹੁਣ ਤੱਕ ਆ 

ਜਾਣਾ ਚਾਹੀਦਾ ਸੀ।"

ਉੱਥੇ ਹੀ ਦਿੱਲੀ ਦੇ ਉਪ ਮੁੱਖ ਮੰਤਰੀ ਮਨੀਸ਼ ਸਿਸੋਦੀਆ ਨੇ ਨਾਰਾਇਣ ਅਤੇ ਬੀਨਾ ਨਾਲ ਮੁਲਾਕਾਤ ਤੋਂ ਬਾਅਦ ਉਨ੍ਹਾਂ ਨੂੰ ਮੁਆਵਜ਼ੇ ਦੇਣ ਦੀ ਗੱਲ ਆਖੀ ਅਤੇ ਮਾਮਲੇ ਦੀ ਜਾਂਚ ਦੇ ਵੀ ਹੁਕਮ ਦਿੱਤੇ। ਉਨ੍ਹਾਂ ਨੇ 

ਮੰਨਿਆ ਕਿ ਇਹ ਲਾਪਰਵਾਹੀ ਦਾ ਮਾਮਲਾ ਹੈ ਅਤੇ ਇਸਦੀ ਜਾਂਚ ਵਿੱਚ ਕੋਈ ਕਮੀ ਨਹੀਂ ਹੋਵੇਗੀ।''

ਮਨੀਸ਼ ਸਿਸੋਦੀਆ ਨੇ ਬੀਨਾ ਦਾ ਬਿਹਤਰ ਇਲਾਜ ਕਰਵਾਉਣ ਦਾ ਵੀ ਭਰੋਸਾ ਦਿੱਤਾ।

(ਬੀਬੀਸੀ ਪੰਜਾਬੀ।)